PATVIRTINTA

 Šilalės švietimo pagalbos tarnybos direktoriaus 2015 m. gegužės 20 d. įsakymu Nr.Į-56

**ŠILALĖS RAJONO \_\_\_\_\_\_\_\_\_\_\_\_\_\_\_\_ METODINIO BŪRELIO VEIKLOS NUOSTATAI**

1. **BENDROSIOS NUOSTATOS**

1. Rajono metodinis būrelis yra Šilalės rajono savivaldybėje veikianti mokytojų grupė, sudaryta iš įvairių mokyklų mokytojų pagal ugdymo ar darbo sritį, dalyką, vykdanti dalyko(ų), ugdymo ar darbo srities turinio ir metodikos naujovių bei gerosios patirties sklaidą.

2. Metodinis būrelis savo veiklą grindžia Lietuvos Respublikos Konstitucija, Švietimo įstatymu ir kitais švietimo veiklą reglamentuojančiais dokumentais, šiais nuostatais.

3. Metodinis būrelis vadovaujasi humaniškumo, demokratiškumo, viešumo, atsinaujinimo principais bei vadybos profesionalumu, racionalumu, pedagogine iniciatyva ir bendradarbiavimu.

1. **METODINIO BŪRELIO VALDYMAS**

4. Rajono metodinio būrelio nariai - visi to paties dalyko rajono mokytojai.

5. Metodiniam būreliui vadovauja pirmininkas.

6. Pirmininką rekomenduojama rinkti dvejiems metams. Jį renka būrelio nariai visuotinio susirinkimo metu dalyvaujančiųjų balsų dauguma.

7. Metodinio būrelio sekretorių renka būrelio nariai dalyvaujančiųjų balsų dauguma.

 8. Metodinis būrelis renkasi ne rečiau kaip vieną kartą per pusmetį. Būrelio susirinkimus inicijuoja būrelių pirmininkas, nariai arba Šilalės švietimo pagalbos tarnybos (toliau – Tarnybos) metodininkas.

9. Metodinio būrelio užsiėmimuose gali dalyvauti Šilalės rajono savivaldybės administracijos Švietimo, kultūros ir sporto skyriaus specialistai, Tarnybos metodininkas, Tarnybos direktoriaus pavaduotojas, Tarnybos direktorius.

10. Posėdis yra teisėtas, kai jame dalyvauja 2/3 metodinio būrelio narių. Nutarimai priimami dalyvaujančiųjų balsų dauguma.

11. Jei yra vienodas balsų skaičius, lemia pirmininko balsas.

12. Kiekvienais metais rugsėjo-spalio mėnesiais metodinio būrelio pirmininkas inicijuoja pasitarimus metų veiklos plano sudarymui ir iki lapkričio mėnesio pirmos darbo dienos pateikia Tarnybos metodininkui.

13. Metodinio būrelio užsiėmimų protokolus ir kitus reikalingus dokumentus saugo būrelio pirmininkas ir metų pabaigoje bylą perduoda Tarnybos metodininkui.

14. Kiekvienų metų pabaigoje būrelio pirmininkas rengia metų ataskaitą už praėjusius metus ir pateikia Tarnybos metodininkui.

**III. METODINIO BŪRELIO FUNKCIJOS**

15. Nustatyti būrelio metodinės veiklos prioritetus;

16. Nagrinėti ugdymo turinio įgyvendinimo sėkmingumą, inicijuoti mokytojų gerosios patirties sklaidą mokyklose;

17. Vertinti, recenzuoti ir aprobuoti mokytojų parengtus metodinius darbus, metodines priemones, mokymo ir mokymosi priemones ir, autoriams pritarus, inicijuoti bei koordinuoti jų sklaidą;

18. Nustatyta tvarka dalyvauti vertinant mokytojų praktinę veiklą, teikti rekomendacijas mokytojams, siekiantiems įgyti ar pasitvirtinti mokytojo metodininko ir mokytojo eksperto kvalifikacines kategorijas;

19. Inicijuoti naujas kvalifikacijos tobulinimo programas;

20. Teikti siūlymus mokytojams, mokyklų metodiniams būreliams, Šilalės švietimo pagalbos tarnybai.

21. Teikti pagalbą organizuojant moksleivių rajonines olimpiadas, konkursus, renginius.

22. Vykdyti kitas nenumatytas funkcijas.

**IV. METODINIO BŪRELIO NARIŲ TEISĖS IR PAREIGOS**

23. Metodinio būrelio nariai turi teisę:

23.1. dalyvauti metodinio būrelio veikloje;

23.2. aktyviai organizuoti metodinį darbą rajone;

23.3. spręsti metodinio būrelio problemas;

23.4. teikti siūlymus dėl metodinės, organizacinės, profesinės veiklos koregavimo;

23.5. rinktis veiklos būdus, formas;

23.6. rinkti metodinio būrelio pirmininką ir sekretorių atviru balsavimu paprastąja balsų dauguma;

23.7. nariai privalo laikytis metodinio būrelio nuostatų.

**V. NUOSTATŲ KEITIMAS**

24. Metodinio būrelio nuostatai keičiami metodinio būrelio pirmininko arba Šilalės švietimo pagalbos tarnybos iniciatyva, apsvarsčius ir pritarus metodinės tarybos posėdyje.

---------------------------------------------------------------------------------------------------------------